《促纤叹》
宋代·舒岳祥

刺刺重刺刺，唧唧复唧唧。
只解促鬓丝，岂能促妇纤。
纤亦何用促，有丝愿成匹。
今夏蚕薄收，巧手闲刀尺。
昨下急急符，三日立税籍。
箧中无余丝，红女泪双滴。
汝更促不休，使我不得息。
汝因贪与嗔，形化生股翼。
不特登我门，又入床下壁。
号我夜不眠，墐户无计塞。
何时清霜来，堀堁同一寂。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。